ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

2024 թվականի N -Ն

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2014 ԹՎԱԿԱՆԻ ՆՈՅԵՄԲԵՐԻ 6-Ի N 1254-Ն ՈՐՈՇՈՒՄՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ**

Ղեկավարվելով «Նորմատիվ իրավական ակտերի մասին» օրենքի 37-րդ հոդվածի 1-ին մասով` Հայաստանի Հանրապետության կառավարությունը որոշում է.

1. Ուժը կորցրած ճանաչել Հայաստանի Հանրապետության կառավարության 2014 թվականի նոյեմբերի 6-ի «Հայաստանի Հանրապետության ոստիկանության համայնքային ոստիկանության գործունեության կազմակերպման կարգը հաստատելու և Հայաստանի Հանրապետության կառավարության 2006 թվականի օգոստոսի 18-ի N 1233-Ն որոշումն ուժը կորցրած ճանաչելու մասին» N 1254-Ն որոշումը:

2. Հայաստանի Հանրապետության ներքին գործերի նախարարին՝ սույն որոշումն ընդունելուց հետո մեկամսյա ժամկետում ընդունել Հայաստանի Հանրապետության ոստիկանության համայնքային ոստիկանության գործունեության կազմակերպման կարգը հաստատելու մասին հրամանը:

3. Սույն որոշումն ուժի մեջ է մտնում պաշտոնական հրապարակման օրվան հաջորդող երեսուներորդ օրը:

**Հայաստանի Հանրապետության  
վարչապետ Ն. Փաշինյան**

**« »\_\_\_\_\_\_\_\_\_\_\_\_2024թ.**

**ք․ Երևան**

**ՀԻՄՆԱՎՈՐՈՒՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2014 ԹՎԱԿԱՆԻ ՆՈՅԵՄԲԵՐԻ 6-Ի N 1254-Ն ՈՐՈՇՈՒՄՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ**

1. **Ընթացիկ իրավիճակը և իրավական ակտերի ընդունման անհրաժեշտությունը.**

ՀՀ կառավարության 2014 թվականի նոյեմբերի 6-ի N 1254-Ն որոշմամբ սահմանվել է համայնքային ոստիկաության գործունեության կազմակերպման կարգը: Գործող որոշումն ընդունվել էր հիմք ընդունելով «Ոստիկանության մասին» օրենքի 12-րդ հոդվածում ամրագրված լիազորող նորմը, սակայն 2022 թվականի դեկտեմբերի 16-ին ընդունված «Ոստիկանության մասին» օրենքում լրացումներ և փոփոխություններ կատարելու մասին» օրենքի 3-րդ հոդվածի 1-ին կետի համաձայն՝ օրենքի ամբողջ տեքստում՝ «Կառավարությունը» բառը փոխարինվել է «Լիազոր մարմնի ղեկավարը» բառերով, բացառությամբ 15-րդ հոդվածի 2-րդ մասի, 19-րդ հոդվածի 1-ին մասի 3-րդ և 4-րդ կետերի, 31-րդ, 32-րդ, 34-րդ հոդվածների և 40.1-ին հոդվածի 1-ին և 2-րդ մասերի: Մեջբերված փոփոխության արդյունքում քննարկվող որոշման համար լիազորող նորմ նախատեսող՝ «Ոստիկանության մասին» օրենքի 12-րդ հոդվածում ամրագրված լիազորող նորմը վերապահվել է ոչ թե Կառավարությանը, այլ Ներքին գործերի նախարարին:

1. **Առաջարկվող կարգավորման բնույթը.**

Նախագծով առաջարկվում է համապատասխանեցնել համայնքային ոստիկանության գործունեությունը կարգավորող ենթաօրենսդրական ակտերը գործող օրենսդրական կարգավորումներին և համայնքային ոստիկաության գործունեության կազմակերպման կարգը հաստատել ոչ թե Կառավարության որոշմամբ, այլ Ներքին գործերի նախարարի հրամանով:

1. **Նախագծի մշակման գործընթացում ներգրավված ինստիտուտները, անձինք և նրանց դիրքորոշումը.**

ՀՀ ներքին գործերի նախարարություն:

1. **Լրացուցիչ ֆինանսական միջոցների անհրաժեշտությունը և և պետական բյուջեի եկամուտներում և ծախսերում սպասվելիք փոփոխությունները.**

Նախագծի ընդունման դեպքում Հայաստանի Հանրապետության պետական բյուջեի եկամուտների և ծախսերի մասով փոփոխություններ չեն առաջանա:

5․ **Կապը ռազմավարական փաստաթղթերի հետ.**

Նախագծի ընդունումը չի բխում ռազմավարական փաստաթղթերից**։**

6․ **Ակնկալվող արդյունքը.**

Նախագծի ընդունմամբ ակնկալվում է ապահովել օրենսդրական և ենթաօրենսդրական ակտերի համահունչ լինելը: